Nyeste Skilderie af Kiøbenhavn, 1824-07-17
Det er vist, at Alt, hvad der eengang er skeet, ikke kunde være anderledes, thi havde det kunnet været anderledes, saa vilde det ogsaa været det. Naar jeg lader en kostbar Vase, falde paa Gulvet og den gaaer i Stykker, saa kunde den, efter alle physiske Love, umueligen andet end gaae i Stykker. Naar jeg siger omet Menneske: han faldt ned ad Trappen og havde nær brukket en Arm, saa er dette nær Usands; thi, efter Ligevægtens evige Love var den Faldende ligesaa langt fra at brække en Arm, som Solen fra at falde ud af sin Bane. Det er kun vore Sandser, som forlede os hertil at ansee det for meget nær, som aldeles ikke existerer. Det er, som omtrent Nogen vilde sige: der udkom i Lottoriet No. 1 og jeg havde No. 2, altsaa var jeg meget nær ved at vinde. Daare, Maaskee den, som havde No. 90, var 45 Gange saa nær derved, som du, maaskee dette Numer laae i Maskinen tæt ved No. 1, og No. 2 derimod dybt nede paa Bunden. Men fordi vore Sandser i saa Henseende bedrage os, og fordi det, som er skeet, nødvendigen maatte skee, er det ikke afgjort, at ogsaa det, som skal skee, maa skee, og fordi der gives Millioner Ubetydeligheder, der kunne forhindre vore klogeste og meest beregnede Jdrætter, ophører Fornuften endnu ikke at være til, og den fri Villie at være et af Menneskets første Fortrin. At snuble med Foden og lade den kostbare Vase falde af Haanden - det er noget, som jeg vist ikke er istand til at forhindre, saalidet, som noget af alt det, man kalder Tilfælde eller Hændelse; men mod et Uheld, der ikke kan forebygges, gives der Tusinde, som ved Forsigtighed, Eftertanke og Overlæg kunne forekommes eller gjøres mindre farlige. Naar Ulykken skal være, kan man rigtig nok, for at bruge en triviel Talemaade, brække et Been paa sit eget Gulv, hvorpaa man ogsaa har havt Exempler. Men jeg tør paastaae, at mod een, der kommer til Skade i sin egen Stue, gives der Hundrede, der komme til Skade ved at falde ned fra Bygningsstilladser o. s. v. Om det nu fra Verdens Skabelse af har været bestemt, at de Hundrede, der falde ned af Stilladset, netop skulde komme paa saadan Maade til Skade, er her ikke Spørgsmaalet. Med de Ting, som ere skeete, og altsaauskete vilde være Uting, have vi her intet at gjøre. Nok er det, visee, at Mennesket ved sin Forstand kan faae Elementerne selv til at adlyde sig. Vi see Franklin tvinge Lynilden til at tage en anden Retning. Er den menneskelige Fornuft altsaa i en vis Betragtning, om ei Regent, saa dog Medregent i Naturen; kan den tvinge Lynilden selv til at tage en anden Retning, end Naturen har bestemt den, hvorfor skulde den da ikke ogsaa være Herre over Tingenes Gang paa denne Jord, forsaavidt de staae under Forstandens vist nok ofte indskrænkede Herredømme, Kan jeg sige, at Skipperen ikke leder Skibets Gang, fordi en Storm kan knække hans Mast, eller bringe hans Fartøi til at strande? - Det synes derfor at være en Sammenblanding af to forskjellige Begreber, naar man vil frakjende Mennesket Fornuftens Frihed og fængsle det i Nødvendighedens Jernlænker, fordi det, som eengang er skeet, ikke kunde være anderledes og maatte være saa. Naar Zenos Slave altsaa undskyldte sig med, da hans Herre lod ham prygle, fordi han havde grebet ham i Tyverie *), at det stod skreven i Skjebnens Bog, saa kan Slaven have Ret, thi Ty I Hommels Bog hedder det: at Slaven havde slaaet en kostbar Skaal itu, men det maa være en Feiltagelse. Deno serrum in furto deprehensum cædi jussit, cumque is ita se excusaret, at diceret, sibi fuisse in fatis, at furaretur : et cardi, inquit. veriet var allerede begaaet, men naar Zeno svarede ham, at det og var skreven i hiin Bog, at han skulde have Prygl, saa havde Philosophen nok Uret, thi det stod endnu aldeles i hans Magt, at eftergive Straffen. Den moralske Frihed har i Grunden, intet videre at bestille med den physiske Nødvendighed, end for saa vidt denne kan indvirke paa hiin. Naar en Obstruction gjør en heel Forandring i en Napoleons Krigsplan, saa beviser det vel, at Sielen stundom gaaer i Legemets Lænker, men ikke Sjelens og Villiens Ufrihed. Solen ophører ikke at være Sol, fordi den stundom kan bedækkes eller formørkes af en Sky.